tomron87/hebrew-wikipedia-sentences-corpus huggingface dataset:
עונות 4–12 (תפקיד ראשי)2010המשרדקת'י דיוקפרק: "The Delivery"דם אמיתיסאמרעונה 3 (תפקיד חוזר; 6 פרקים)Wright vs.
Wrongדייסי קייקסרט טלוויזיה2014ג'ייק והפיראטים מארץ לעולם לאקצינה ראשונה מולי קול, פרק: "Smee-erella"תיכון סוג ב'מיס מקברהפרק: "Something Wicked This Way Substitutes"The Hotwives of Orlandoקליופאהפרק: "Say You, Séance"2015הנסיכה סופיה הראשונהפיירי טיזיקול, 2 פרקיםסקובי-דו!
מליסה אן מקארתי היא שחקנית, קומיקאית, מעצבת אופנה, תסריטאית ומפיקת טלוויזיה אמריקאית.
זוכת שני פרסי אמי ומועמדת שני פרסי אוסקר ושני פרסי גלובוס הזהב.
מוכרת בזכות תפקידה בתור סוקי סיינט ג'יימס בסדרה "בנות גילמור" ברשת The WB, בתור מולי פלין בסדרה "מייק ומולי" ברשת CBS, ובזכות הופעותיה בקומדיות: "מסיבת רווקות", "חיים כמו שמכירים", "תוכנית גיבוי", "חשבון משותף" ו"מרגלת".
מקארתי נולדה בכפר פיינפילד, אילינוי שבארצות הברית למשפחה נוצרית-קתולית.
הוריה הם סנדי ומייקל מקארתי.
החלה את דרכה כסטנדאפיסטית והייתה חלק מהרכב התיאטרון הקומי The Groundlings.
מקארתי היא בת-דודתה של השחקנית והדוגמנית ג'ני מקארתי.
מקארתי פרצה לתודעה בזכות סדרת הדרמה "בנות גילמור" ברשת The WB, בה שיחקה במשך שבע עונות בתפקיד השפית סוקי סיינט ג'יימס, חברתה הטובה של גיבורת הסדרה לורליי גילמור אותה גילמה לורן גרהאם.
מקארתי החלה את דרכה בקולנוע עם הופעות קטנות למדי בסרטים "החיים של דייוויד גייל", "פאמקין" ו"המלאכיות של צ'רלי".
את תפקידה הראשי הראשון קיבלה מקארתי במותחן הפסיכולוגי "תשיעיות", בו שיחקה שלוש דמויות שונות לצידו של ראיין ריינולדס.
באותה שנה הופיעה בסיטקום "סמנתה מי?" בתור דנה חברתה של הגיבורה סמנתה ניולי אותה גילמה כריסטינה אפלגייט.
בשנת 2010 שיחקה מקארתי בקומדיות "חיים כמו שמכירים" בתור דידי, שכנתם של זוג ההורים הנבחרים הולי ברנסון ואריק מסר (קתרין הייגל וג'וש דוהאמל) ו"תוכנית גיבוי" לצידה של ג'ניפר לופז.
בשנת 2011 שיחקה מקארתי בסרט הקומדיה המצליח "מסיבת רווקות", על הופעתה זכתה בפרסי מבקרים נחשבים והייתה מועמדת לפרס אוסקר לשחקנית המשנה הטובה ביותר ולפרס גילדת שחקני המסך לשחקנית המשנה הטובה ביותר.
עוד באותה שנה, זכתה מקארתי בפרס אמי לשחקנית הקומית הטובה ביותר בתפקיד ראשי על הופעתה בקומדיית המצבים "מייק ומולי" בתור המורה המלאה והחיננית מולי פלין.
בשנת 2013 שיחקה לצדה של סנדרה בולוק בסרט "עצבניות אש" בתור שאנון מולינס, ובהמשך השנה שיחקה לצדו של ג'ייסון בייטמן בסרט "חשבון משותף" בתור סנדי פטרסון/דיאנה.
בשנת 2014 שיחקה בסרט "וינסנט הקדוש".
בשנת 2015 כיכבה יחד עם ג'וד לאו וג'ייסון סטיית'האם בסרט הקומי "מרגלת" שכתב וביים פול פייג, שם שיחקה בתפקיד הראשי בתור סוזן קופר.
בשנת 2016 כיכבה בקומדיה "הבוסית" לצד קריסטן בל.
באותה שנה שיחקה בסרט הקומי "מכסחות השדים", המבוסס על הסרט מ-1984, כשבסרט המחודש היא מככבת לצד השחקניות קריסטן ויג, לזלי ג'ונס וקייט מקינון.
בשנת 2018 כיכבה מקארתי בסרט אודות חייה ופשעיה של הסופרת לי ישראל, "האם אי פעם תסלחי לי?".
הסרט היה מועמד ל-3 פרסי אוסקר, כולל מועמדות של מקארתי לפרס האוסקר לשחקנית הטובה ביותר.
בהמשך השנה, שיחקה בסרט "האמא של המסיבות" ובסרט "בובה של רצח".
בשנת 2019 כיכבה בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שה-FBI עוצרים את בעליהן.
שיחקה את המכשפה אורסולה בסרט הלייב אקשן של דיסני "בת הים הקטנה", שיצא במאי 2023.
ב-2016 הקימה קו אופנה בעיצוב אישי לנשים במידות גדולות.
ב-8 באוקטובר 2005 נישאה מקארתי לשחקן והבמאי האמריקאי, בן פאלקון, אותו הכירה כאשר הייתה חלק מהרכב התיאטרון הקומי The Groundlings.
לזוג יש שתי בנות, ויויאן וג'ורג'ט.
ההיריון של מקארתי עם ויויאן נכתב בעונה האחרונה של "בנות גילמור".
ויויאן וג'ורג'ט הופיעו שתיהן בסרט "הבוסית" מ-2016, כשהראשונה משחקת גרסה צעירה יותר של דמותה של אמה.
+שנהסדרהתפקידהערות1997ג'נימליסהפרק: "A Girl's Gotta Live in the Real World"2000די.
סי.מולי2 פרקים2000–2007בנות גילמורסוקי סיינט ג'יימסתפקיד ראשי (7 עונות); 153 פרקים2002–2005קים פוסיבולאיימידיבוב; 3 פרקים2004תרגיעאשת מכירותפרק: "The Surrogate"2007–2009סמנתה מי?
(אנ')דיינהתפקיד ראשי (2 עונות); 35 פרקים2009ריטה רוקמינדי בון5 פרקים2010מרפאה פרטיתלין מקדונלדפרק: "Best Laid Plans"2010–2016מייק ומולימולי פליןתפקיד ראשי (6 עונות); 127 פרקים2011–2017סאטרדיי נייט לייבעצמה / שון ספייסר9 פרקים2012הפינגווינים ממדגסקרשלידיבוב; פרק: "Hair Apparent/Love Takes Flightless"2016בנות גילמור: שנה בחייהןסוקי סיינט ג'יימספרק: "Fall"2017–2018Nobodiesעצמה8 פרקים
גם מפיקה בפועל2020Little Big Shotsמנחה13 פרקים (עונה 4)
גם מפיקה בפועל2021תשעה זרים מושלמיםפרנסיס וולטימיני-סדרה
גם מפיקה בפועל2022אידיוט המחמד של אלוהיםאמילי לאקתפקיד ראשי; 8 פרקים
גם מפיקה בפועל2024רק רוצחים בבנייןדוריןפרק: "Valley of the Dolls"
מליסוס בן איתגנס היה איש סאמוס, היה פילוסוף יווני בן המאה החמישית לפנה"ס, היה ממפתחי האסכולה האלאטית.
הוא היה המפקד הימי של הצי של סאמוס לפני המלחמה הפלופונסית שהביס את פריקלס ואת הצי האתונאי בשנת 441 לפנה"ס.
לפי דיוגנס לארטיוס, מליסוס היה תלמידו של פרמנידס ומורו של לוקיפוס.
לפי סימפליקיוס הפילוסוף היווני הוא כתב ספר אחד בשם "על אודות הטבע, או על אודות מה שקיים".
שרדו כמניין פרגמנטים אצל סימפליקיוס.
דומה שהיה הפילוסוף האחרון של האסכולה של אלאה.
בדומה למורו פרמנידס הוא ראה את המציאות כיחידה, קבועה, בלתי משתנה, כלומר חסרת תנועה.
הוא הוסיף על קודמו שהמציאות חסרת ריק וחסרת גבולות.
מליפיסנט הוא סרט דרמה מסוגת מותחן-פנטזיה בבימויו של רוברט סטרומברג.
הסרט יצא לאקרנים בישראל ב-29 במאי 2014. בסרט מתוארת עלילת סרט האנימציה משנת 1959, היפהפייה הנרדמת, מנקודת מבט שונה מזו המתוארת בסרט המקורי.
הקרנת הבכורה של הסרט נערכה בתיאטרון "אל קפיטן" בהוליווד ב-28 במאי 2014. הסרט יצא לאקרנים בארצות הברית ב-30 במאי 2014, בפורמטים: Disney Digital 3D, RealD 3D ו-IMAX 3D, כמו גם בבתי קולנוע קונבנציונליים.
הסרט זכה לביקורות מעורבות מצד המבקרים, וזכה לשבחים על הביצועים של ג'ולי, התלבושות, האפקטים החזותיים והמוזיקה, בעוד שהביקורת כוונו בעיקר על התסריט וחוסר העקביות שבו.
הסרט זכה להצלחה מסחרית, והכניס למעלה מ-758 מיליון דולר ברחבי העולם, והפך לסרט הכי מכניס בכיכובה של אנג'לינה ג'ולי.
הסרט קיבל מועמדות לפרס האוסקר לעיצוב התלבושות הטוב ביותר.
סרט המשך, מליפיסנט: אדונית הרשע, יצא לאקרנים ב-17 באוקטובר 2019.
הסרט נפתח בהצגת שתי ממלכות, ממלכת בני האדם וממלכת הביצות שבה שכנו יצורים קסומים.
מליפיסנט (אלה פורנל) היא פיית ביצות שמתיידדת עם נער יתום ועני בשם סטפן, לאחר שניסה לגנוב פרטי ערך מהביצות.
השניים מתאהבים זה בזו ואף ביום הולדתה השישה עשר של מליפיסנט הם מתנשקים, אך עם השנים הם מתרחקים זה מזו כשכל אחד משתקע בעולמו.
בממלכת בני האדם, המלך הנרי מכריז על כיבוש הביצות ומגייס לוחמים רבים.
מליפיסנט (אנג'לינה ג'ולי) מובילה את יצורי הביצות להיאבק בהם ומביסה את הצבא.
המלך הנרי מציע פרס להיות יורשו למי שיצליח להרוג את מליפיסנט.
סטפן (שרלטו קופליי) מבקר את מליפיסנט ומפיל אותה בפח ומרדים אותה.
אולם סטפן מגלה כי אין ביכולתו להרוג אותה ולכן הוא כורת את כנפיה ומביא אותם למלך הנרי.
מליפיסנט שבורת הלב מהפגיעה זועמת על כך ומנסה להתרגל להיות ללא כנפיים.
היא מצילה עורב ממוות על ידי הפיכתו לבן אדם בשם דיאבל (סם ריילי) והופכת אותו למשרתה שירגל אחרי סטפן.
סטפן מוכתר למלך ומתחתן עם בתו של המלך הנרי ולשניים נולדה בת, אורורה.
סטפן ואשתו עורכים טקס מלכותי לכבוד ההטבלה ואליו מגיעות שלוש פיות מהביצות כדי לברך את התינוקת.
מליפיסנט מתפרצת למסיבה ומקללת את הנסיכה.
היא הכריזה שביום הולדתה השישה עשר לפני השקיעה הנסיכה תידקר במחט שעל גלגל הטוויה ותיפול בשינה דמוית מוות ואמרה שאין להסיר קללה זו.
לאחר תחינתו של סטפן מליפיסנט אומרת שאת הקללה ניתן לבטל רק בידי נשיקת אהבה אמיתית ושאין כוח בעולם שישנה אותה.
לאחר הסתלקותה של מליפיסנט סטפן מוסר את התינוקת לטיפולן של שלוש הפיות שיחביאו אותה ושולח את חייליו לחפש אחר מליפיסנט אך לא ניתן למצוא אותה כיוון שבנתה חומת קוצים סביב ממלכת הביצות כך שאיש לא ינסה להגיע אליה.
הפיות מגדלות את אורורה עמוק ביער אך נכשלות בטיפולה.
מליפיסנט מטפלת בה בסתר וצופה בה כיצד היא גדלה.
לאחר כ-15 שנים אורורה (אל פנינג) מתחילה לחקור את חומת הקוצים המסתורית שבקרבת ביתה.
מליפיסנט מביאה אותה אל הביצות ונפגשת אתה.
אורורה מזהה את מליפיסנט בתור הפיה הסנדקית השומרת עליה, ומליפיסנט לא מגלה את סוד עברה.
היא מנסה לבטל את הקללה אך נכשלת בכך.
בארמון, סטפן שנהיה פרנואיד ומטורף עם השנים, חש שמליפיסנט באה ומורה לחייליו להתכונן.
אורורה מבקשת ממליפיסנט לגור איתה בביצות, מליפיסנט מסכימה בשמחה.
בדרך לביתה אורורה פוגשת בנסיך פיליפ והשניים מתאהבים זה בזו.
מליפיסנט שוללת את המחשבה שפיליפ ישבור את הכישוף בטענה שאין דבר כזה אהבת אמת.
הפיות מספרות לאורורה על האמת של עברה ואורורה הזועמת מנתקת קשר עם מליפיסנט ומליפיסנט בתגובה מחפשת את פיליפ כדי שישבור את הקללה.
אורורה חוזרת לארמון ונפגשת עם אביה.
סטפן כועס על חזרתה המוקדמת ומצווה לנעול אותה באחד החדרים.
אורורה נמלטת מחדרה ובהשפעת הכישוף בורחת למרתף הארמון לגלגלי הטוויה, דוקרת את עצמה ושוקעת בשינה.
מליפיסנט מסתננת לארמון עם דיאבל ופיליפ ודואגת שהפיות ימצאו את פיליפ ויביאו אותו לאורורה.
לאחר שפיליפ מנסה להעיר את אורורה ונכשל, מליפיסנט מבקשת סליחה מאורורה הנמה ומתוודת על אהבתה כלפיה.
אורורה מתעוררת והשתיים מחליטות להימלט מהארמון.
החיילים תופסים את מליפיסנט וכדי להסיח את דעתם מליפיסנט הופכת את דיאבל לדרקון.
בעוד החיילים נאבקים בדרקון אורורה מוצאת בחדר סודי את הכנפיים של מליפיסנט ומשחררת אותן.
לאחר שהכנפיים שבות למליפיסנט מליפיסנט מכניעה את סטפן ומבקשת לסיים את הסכסוך, אך סטפן מנסה לתקוף אותה ובתוך כך צונח אל מותו.
מליפיסנט מאחדת את שתי הממלכות ומכתירה את אורורה כמלכתם.
הקריינית שמלווה את הסיפור, חושפת את אישיותה כמי שקראו לה "היפהפייה הנרדמת".
שם השחקן/ית שם המדבב/ת בעברית שם הדמות הערות אנג'לינה ג'ולי הילה זיתון מליפיסנט הדמות המרכזית בסרט, הגיבורה הראשית של הסרט שהייתה אהובתו של סטפן בצעירותם אך גילתה שהוא בגד בה בכך שכרת את כנפיה, וכעת רוצה לנקום בו ויוצאת להיאבק בו .
אלה פורנל בר סביר מליפיסנט בצעירותה אל פנינג עדן גמליאל הנסיכה אורורה ויוויאן ג'ולי-פיט אורורה בצעירותה סם ריילי מתן קליגר דיאבל העורב של מליפיסנט.
טובי רגבו אסף גשמקו סטפן בצעירותו אנה ניו מאיה מיטלפונקט המלכה ליילה אשתו של סטפן
אנג'לינה ג'ולי החלה להיות מעורבת בהפקה במרץ 2010, כאשר טים ברטון, שתכנן לביים את הסרט, בחר שלא להמשיך אותו.
הרצון של ג'ולי לשחק את התפקיד הזה נבע מאהבתה לדמות כשהייתה ילדה קטנה.
לינדה וולברטון הוזמנה לכתוב את התסריט לסרט.
ב-6 בינואר 2012 הכריזה חברת דיסני כי רוברט סטרומברג, מעצב ההפקה של אליס בארץ הפלאות, יביים את הסרט.
ג'ו רוט, דון האן וריצ'רד ד.
זאנוק נשכרו כמפיקים, אם כי זאנוק מת מאוחר יותר באותה שנה.
רוט אמר שהסרט לא היה נוצר אם ג'ולי לא הייתה מסכימה לקחת את התפקיד הראשי: "היא נראתה כאדם היחיד שיכול לשחק את התפקיד.
לא היה טעם לעשות את הסרט אם זה לא היה היא".
על פי האן, הסרט אמור היה להיות במקור סרט אנימציה, אך הוא השתנה ללייב אקשן פיצ'ר לאחר הליהוק של ג'ולי.
על תפקידה בסרט קיבלה ג'ולי 15 מיליון דולר.
במרץ 2012 דווח כי אל פנינג נמצאת בשיחות על תפקיד הנסיכה אורורה, היפהפייה הנרדמת.
הליהוק שלה הוכרז רשמית במאי 2012, יחד עם שארלטו קופלי כמוביל הגברי, המלך סטפן, אביה של הנסיכה אורורה, יחד עם אימלדה סטונטון; מירנדה ריצ'רדסון כמלכה אולה, קנת קרנהאם כמלך; סם ריילי בתפקיד דיאבל, עורב שמשתנה לצורתו של האדם והוא יד ימין של מליפיסנט; ולסלי מנוויל.
עם התקציב המוערך כ-200 מיליון דולרים, הצילומים החלו ב-18 ביוני 2012 בלונדון עם התמונות הראשונות מהסט והתמונה הרשמית הראשונה של ג'ולי כמליפיסנט.
ההפקה החלה ב-5 באוקטובר 2012.
הסרט הופק על ידי דון הון אשר אחראי להפקות רבות של סרטי אנימציה בדיסני שרבים מהם קשורים לאגדות.
בין הפקותיו נמצאים הסרטים: היפה והחיה, מלך האריות, הגיבן מנוטרדאם, הקיסר נפל על הראש, פנטסיה 2000, ואטלנטיס: האימפריה האבודה.
שיר הסיום שהוצג על ידי הזמרת לנה דל ריי "Once Upon a Dream".
בנובמבר 2013 יצא טיזר טריילר ראשון.
מעצב ההפקה ביקש לאזן בין השימוש באפקטים על סט הצילום ואפקטים שנוצרו באמצעות מחדש.
לדוגמה, בעוד שהקרניים ותותבות הפנים של מליפיסנט נוצרו על ידי המאפר ריק בייקר.
חברת "דיגיטל דומיין" צילמה את הפנים של אימלדה סטאנטון, לסלי מאנוויל וג'ונו טמפל כדי ליצור את דמויות שלוש הפיות בעזרת תוכנה של מחלקת המחק והפיתוח של דיסני בציריך.
מבחינת חזותית, סטרומברג רצה במקור להפוך את הסרט לקצת יותר מציאותי, ולא סוריאליסטי מדי.
הוא גם הצטער שלא יצר סטים גדולים יותר ואיפשר לשחקנים לעבוד בסביבה מוחשית יותר, על "סטים אמיתיים עם אורות אמיתיים".
מליסה סוזן מקברייד היא שחקנית אמריקאית.
ידועה בזכות תפקידה כקרול פלטייר בסדרה "המתים המהלכים".
מקברייד נולדה בעיר לקסינגטון שבקנטקי.
החלה את קריית המשחק שלה בשנות ה-90 עם תפקידים קטנים בסדרות טלוויזיה ובהמשך בסרטים "חייהם הפרועים של נערי המקהלה" ו"הערפל".
מקברייד עבדה כמלהקת שחקנים לפרסומות בעת שקיבלה במפתיע בשנת 2010 תפקיד משני בסדרת האימה המצליחה "המתים המהלכים".
בסדרה הופיעה בתור קרול פלטייר, האלמנה מקבוצת הניצולים המשמשת כאם הקבוצה.
מקברייד זכתה להערכה רבה בקרב צוות מפיקי התוכנית ודמותה הפכה לדומיננטית יותר בעונות ההמשך.
בשנת 2014 ובשנת 2015 זכתה מקברייד על תפקידה בסדרה בפרס סאטורן.
בשנות ה-80 עברה מקברייד לאטלנטה, שם היא חיה עד היום.
שודדי עמק הסיליקון (1999) – סרט טלוויזיה
חייהם הפרועים של נערי המקהלה (2002)
הוכחה חיה (2008) – סרט טלוויזיה של Lifetime
פרסשנהקטגוריהעבורתוצאהמקורפרס סאטורן2025השחקנית הטובה ביותר בסדרת טלוויזיההמתים המהלכים: דאריל דיקסון
מליפיסנט היא דמות בדיונית של מכשפה מהמיתולוגיה היוונית שם הייתה בת זוגו לשעבר של האדס שנתנה את ההשראה למעשיית העם "היפהפייה הנרדמת" של האחים גרים.
דמותה של מליפיסנט היא המשפיעה והחשובה ביותר במעשיית העם (בה לא ניתן לה שם) וסרט העיבוד, מליפיסנט יוצרת את הקונפליקט המרכזי ויוצרת סביבה את שלמות העלילה.
בסיפור המקורי בסופו היא מתה תוך כדי שמאלצים אותה לרקוד עם נעליים רותחות ממתכת אך בדיסני הושמט סוף זה.
התפיסה שנבלים אינם חד-ממדיים הובילה לשינוי בדמותה של מליפיסנט בסרטים ובסדרות טלוויזיה.
בסרט "מליפיסנט" מ-2014, אשר במרכזו עמדה דמותה של מליפיסנט, שגילמה אנג'לינה ג'ולי, מסופר הסיפור ה"אמיתי" מאחורי המעשייה.
מליפיסנט מופיעה בסדרת הטלוויזיה "עד עצם היום הזה".
כמו בסרט של דיסני היא מוצגת כקוסמת אופל המסוגלת להיהפך לדרקון.
בסדרה מופיע בדמותה גם צד אמהי חדש: היא רוצה להתאחד עם הבת שלה, שנחטפה ממנה עוד לפני שבקעה מהביצה שהטילה.
עם זאת, בסרט "היורשים" של ערוץ דיסני דמותה נאמנה למקור ולעיבוד המצויר.
היא מופיעה בתור הנבלית המרשעת ביותר בארץ האגדות.
יש לה בת, מאל, אותה היא מייעדת להיות בדיוק כמוה.
מערכת היחסים ביניהן מסובכת משום שמליפיסנט רוצה את שרביט הקסמים של הפיה הטובה ומפעילה את הבת שלה כדי להשיג את השרביט, בעוד שהבת, מאל, עוברת מהפך לטובה.
בסוף הסרט מאל ומליפיסנט נאבקות על השרביט של הפיה הטובה.
מאל מנצחת והופכת את אמה ללטאה.
בסרט "היורשים 2" מליפיסנט עדיין לטאה.
בסדרה "בית העכבר" (house of mouse) של ערוץ דיסני, רואים את מליפיסנט מתחילה לחבב את האדס.
בסרט "היורשים 3" של ערוץ דיסני מתגלה שהאדס ומליפיסנט התחתנו ומאל היא בתם.
ב"לגו נסיכות דיסני: ארמון ההרפתקאות" מליפיסנט מופיעה בצורת הדרקון שלה בלבד, כשגסטון משתלט עליה.
מליסה מארי בּנוֹיסט היא שחקנית וזמרת אמריקאית, אשר התפרסמה לראשונה בשל תפקידה בתור מארלי רוז בסדרה המוזיקלית "Glee" ברשת FOX, ולאחר מכן כיכבה בתפקיד הראשי בתור סופרגירל בסדרה "סופרגירל" ברשת The CW.
מליסה בנויסט, בתם של הרופא ג'ים בנויסט ושל ג'וליה, נולדה ביוסטון שבטקסס וגדלה בדנוור שבקולורדו.
הוריה התגרשו כשהייתה בת שלוש עשרה.
הסבא רבא מצד אביה היה ממוצא צרפתי.
יש לה שתי אחיות: ג'סיקה, סופרת, וכריסטינה, מדענית אקולוגית, וחמישה אחים למחצה מנישואיו השניים של אביה.
היא התחילה ללמוד שיעורי ריקוד בגיל שלוש, תוך התמקדות בג'אז, בלט וסטפס.
כשהייתה בת ארבע, דודתה הכניסה אותה להצגה בכנסייה שביימה.
לאחר מכן הצטרפה לתיאטרון ילדים קהילתי בעיר הולדתה.
היא סיימה את לימודיה בבית הספר התיכון "אראפאהו" בסנטניאל שבקולורדו ב-2007. לאחר מכן החלה ללמוד לתואר ראשון במכללת מרימאונט מנהטן בניו יורק בתוכנית התיאטרון המוזיקלי, אך בשנה השנייה שלה, היא עברה לחוג ללימודי תיאטרון, בשל הערצתה למחזות רוסיים מהמאה ה-19. היא סיימה את לימודיה עם תואר ראשון באמנויות תיאטרון ב-2011.
הופעת הבכורה הקולנועית של בנויסט הייתה בסרט "טנסי" ב-2008. לאחר מכן היא הופיעה ב בתפקיד אורח בסדרות הטלוויזיה בהן: "שוטרים בדם", "האישה הטובה", "חוק וסדר: מדור מיוחד", "חוק וסדר: כוונה פלילית" ו"האישה הטובה".
במאי 2012 היא ניגשה לאודישן עבור "Glee" בניו יורק, כשהיא שרה שיר שונה בכל אחד מחמשת האודישנים.
בין השירים היו: "Fidelity" של רגינה ספקטור, "King of Anything" של שרה ברליס, שיר של קולבי קאליי ומספר יצירות ממחזות זמר.
ביולי היו לה שני מבחני בד בקליפורניה בנוכחות יוצר ותסריטאי הסדרה ראיין מרפי, מנהלי הליהוק והמפיקים בפועל.
מאחר שמנהלי ההפקה חיפשו שחקנית עבור התפקיד של מארלי במשך זמן מה, בנויסט קיבלה את התפקיד באופן מיידי.
ב-2014 היא הופיעה בסרט "ויפלאש", אשר זכה בשלושה פרסי אוסקר, והיה מועמד לשניים נוספים.
ב-2015 שיחקה בנויסט בסרט הקולנועי "דני קולינס".
היא גילמה את דמותה של ג'יימי, פקידת קבלה במלון שבו מבקר בתכיפות אחד מכוכבי הרוק של כל הזמנים האהוב עליה.
החל משנת 2015 בנויסט מגלמת את דמותה של גיבורת העל סופרגירל, בסדרת הפעולה-פנטזיה של רשת "The CW" הנושאת את אותו השם.
בשנת 2016 שיחקה בסרט הדרמה "הגיבורים של בוסטון" בכיכובו של מארק וולברג.
בשנת 2017 שיחקה בסרטה של ג'ניפר מוריסון "כלבי השמש", בתפקיד ראשי של טלי פטרסון לצידו של מייקל אנגרנו.
בשנת 2018 גילמה את דמותה של רייצ'ל כורש במיני-סדרה ההיסטורית "וייקו", המבוססת על אירועי המצור בווייקו.
בשנת 2019 השתתפה בסרט "ג'יי ובוב השקט: האתחול" בבימויו של קווין סמית', המהווה חידוש לגרסה המקורית מ-2001.
בפברואר 2021 השיקה בנויסט חברת הפקות משלה, בשם "Three Things Productions", וחתמה על הסכם שיתוף פעולה עם אולפני הטלוויזיה של האחים וורנר .
בנויסט מינתה לתפקיד סגנית הנשיאה לפיתוח בחברה את מנהלת התוכן סהר קאשי, שבעבר עבדה ב"נטפליקס", ב"פוקס" ובחברת ההפקות "אנונימוס קונטנט" .
בשנת 2012 בנויסט החלה לצאת עם השחקן בלייק ג'נר (שגילם את דמותו של ריידר ליין ב-"Glee").
השניים הודיעו על אירוסיהם ב-11 ביולי 2013, והתחתנו במרץ 2015. בדצמבר 2016 נפרד הזוג, ובדצמבר 2017 התגרשו.
במרץ 2017 התחילה בנויסט לצאת עם השחקן כריס ווד, ששיחק כבן זוגה בסדרה "סופרגירל".
ב-10 בפברואר 2019 השניים התארסו וב-1 בספטמבר באותה השנה התחתנו.
ב-25 בספטמבר 2020 נולד בנם הראשון.
באוקטובר 2020 בלייק ג'נר כתב פוסט ארוך באינסטגרם בו הוא מודה שהוא זה שפגע בבנויסט והתנצל על כך, תוך שהוא טוען שבמערכת היחסים ביניהם הייתה אלימות משני הצדדים.
+שנהסרטתפקידהערות2008טנסילורל2014ויפלאשניקול2015Band of Robbersבקי תאצ'רדני קולינסג'יימיאהבה למרחקים ארוכיםמרסיה2016Lowridersלורליי בייקרהגיבורים של בוסטוןקתרין ראסל2017Billy Boyג'ניפרכלבי השמשטלי פטרסון2019ג'יי ובוב השקט מההתחלהעצמה2022Clerks IIIאישה באודישן2024שליטי היקום: מהפכהטילהדיבוב
+שנהסדרהתפקידהערות2010שוטרים בדםרנהפרק: "Privilege"האישה הטובהמוליפרק: "Nine Hours"חוק וסדר: כוונה פליליתג'סלין קארפרק: "Delicate"חוק וסדר: מדור מיוחדאווהפרק: "Wet"2011הומלנדסטייסי מור2 פרקים2012–2014Gleeמארלי רוזתפקיד חוזר (עונה 4)
גם מפיקה2025קו המים (אנ')ברי באקליתפקיד ראשי; 8 פרקים
+שנהפרסקטגוריהעלתוצאההערה2013פרסי בחירת הנוער 2013פריצת השנה בטלוויזיהGlee2016פרס סאטורןפריצת השנהסופרגירל2017פרסי בחירת הנוער 2017שחקנית השנה בטלוויזיהקשר רומנטי בטלוויזיה בצוותא עם כריס וודנשיקת השנה בצוותא עם כריס ווד2018פרסי בחירת הנוער 2018שחקנית השנה בטלוויזיה2019פרסי בחירת הנוער 2019שחקנית השנה בטלוויזיה2021פרסי-על מטעם איגוד בחירת המבקרים 2021 השחקנית הטובה ביותר בסדרת גיבורי-על
מליצה – לשון גבוהה, פיוטית, שאינה נמצאת בשימוש יום-יומי בדרך כלל, ומאפיינת את הלשון המקראית ולשון השירה והספרות.
בתקופת ההשכלה הרבו להשתמש בלשון המליצה, ובמהלך הזמן נתפסה פעמים רבות הלשון המליצית כציון לגנאי.
המליצה בתקופת המקרא ובשירת ימי הביניים
בטקסט המקראי ובשירת ימי הביניים שלטה המליצה בשירה ובפרוזה כאחד.
מגילת "שיר השירים", למשל, ושירת הנביאים משופעים בשפה גבוהה, מליצית, פיוטית עם שפע של מילים יחידאיות "הִנֵּה יָמִים בָּאִים, נְאֻם-ה', וְנִגַּשׁ חוֹרֵשׁ בַּקֹּצֵר, וְדֹרֵךְ עֲנָבִים בְּמֹשֵׁךְ הַזָּרַע; וְהִטִּיפוּ הֶהָרִים עָסִיס, וְכָל-הַגְּבָעוֹת תִּתְמוֹגַגְנָה" היא דרך פיוטית מליצית לומר שהחקלאות תפרח באחרית הימים.
דוד ילין מונה אפיונים רבים ומגוונים למליצה, וביניהם:
מילים בעלות צליל דומה ומשמעות שונה או דומה: "גָּד, גְּדוּד יְגוּדֶנּוּ; וְהוּא, יָגֻד עָקֵב.", וכיוצא בזה
במהלך השנים נוספו למונח "מליצה" משמעויות נלוות ששמעון הלקין חילק לשלוש קבוצות
לשון שאין קשר בינה לבין התוכן שהיא מייצגת.
משמע, תוכן דל לעומת גודש הלשון.
הכותב בהתלהבותו כאילו שופך מילים ללא צורך כדי להעשיר את התוכן.
לשונה של ספרות ההשכלה, בנוסף לסופרים או משוררים מסוימים מתקופת התחייה – הייתה מליצית ברובה, ועובדה זו נתפסה במהלך השנים כטעם לפגם.
לדוגמה: יעקב כהן הרבה לכתוב בלשון מליצית, לעומת ביאליק שמיעט להשתמש בה.
גם בקבוצה זו הכבירו המשתמשים במילים ומליצות, שלא הוסיפו הרבה לתוכן הטקסט.
שימוש בלשון מקראית, דהיינו בפסוקים וחלקי פסוקים.
כביכול עיין הכותב בקונקורדנציה ושאב משם פסוקים, במקום לכתוב בלשונו, ובכך הוא בעצם יוצר המתהדר בשפת התנ"ך, ולא בסגנונו שלו.
תקופת ההשכלה נזקקה למליצה, טוען הלקין, כדי להביע את היפה שבאדם.
כביכול התהדרו הדמויות הנעלות במחלצות המליצה.
אך החל משנות השישים של המאה התשע עשרה החלו לזלזל במליצות.
הסופר מנדלי מוכר ספרים היה בין הראשונים שהתנערו מהמליצה המקראית ואימצו לעצמם אוצר מילים ותחביר שהתבססו גם על ספרות חז"ל מחד גיסא ועל לשון היידיש המדוברת מאידך גיסא.
בכך הוא יצר סגנון קולח ועשיר שהתבסס על כל הרבדים ההיסטוריים של העברית והכיל פתגמים ומטבעות לשון בלשון חז"ל, בשילוב עם מאפיינים תחביריים משפות אירופאיות.
הפובליציסטיקה, שהתפתחה במיוחד בשנות השישים של המאה התשע עשרה הייתה כמין שתדלנות או הטפה לשמה.
מעין לשון משובצת של מליצות ריקות מתוכן, מפני שהן חוזרות תמיד על אותם עניינים, ואילו העיתונות התחילה לכתוב חצאי פסוקים כמו משוררים מדרגה שנייה ושלישית, טוען הלקין.
דוד פרישמן האשים את כותבי המאמרים בכך ש"יש אשר בהתלהבות דמיונם ירכיבו מליצה על גבי מליצה ופסוק על גבי פסוק, עד כי לא נדע עוד את העיקר".l
דוגמה לטקסט השופע מליצות ניתן למצוא במאמרו של מנחם מנדל דוליצקי: "ולמען ירושלים לא אשקוט" שפורסם בעיתון "המליץ", 1882.
גם משוררים רבים ששוררו לציון הכבירו מליצות ותרמו לשם הרע שנקשר למושג: "לשון מליצית".
עם זאת, יש לזכור שהשפה העברית הייתה חסרה עדיין מילים רבות כדי לבטא את רחשי לבם של הכותבים, והם פנו אל התנ"ך ואל לשון המליצה, שבתקופת ימי הביניים אפיינה את שירת המשוררים.
מליסה מארי מתיסון הייתה תסריטאית קולנוע וטלוויזיה אמריקאית ופעילה למען שחרור טיבט, אשר ידועה במיוחד בשל התסריטים שכתבה לסרטים "הסייח השחור" (1979) ו"אי.טי.
היא זכתה עבור "אי.טי." בפרס סאטורן לתסריט הטוב ביותר והייתה מועמדת עבורו לפרס אוסקר לתסריט המקורי הטוב ביותר.
מליסה מתיסון נולדה ב-3 ביוני 1950 בלוס אנג'לס, קליפורניה, אחת משלושה ילדים.
אביה, ריצ'רד רנדולף מתיסון, היה עיתונאי ועבד בתור ראש מדור לוס אנג'לס בעיתון ניוזוויק.
אמה, מרגרט ז'אן (שם משפחתה לפני הנישואים היה קייפר) מתיסון, הייתה כתבת אוכל.
מליסה מתיסון היא בוגרת בית הספר התיכון פרובידנס (1968).
היא למדה באוניברסיטת קליפורניה בברקלי.
משפחתה הייתה מיודדת עם פרנסיס פורד קופולה ומתיסון הייתה השמרטפית של ילדיו.
קופולה הציע לה עבודה בהפקת הסרט "הסנדק חלק שני" ובעקבות כך מתיסון עזבה את לימודיה בברקלי.
בעידודו של קופולה, היא כתבה את התסריט ל"סייח השחור", עיבוד של הספר בשם זה, עבודה שממנה סטיבן ספילברג התרשם.
מתיסון כתבה את התסריט לסרט "אי.טי.
- חבר מכוכב אחר" בשיתוף סטיבן ספילברג.
התסריט היה מועמד לפרס האוסקר.
התסריט היה מבוסס על סיפור אותו מתיסון הציגה בפניו של שפילברג בזמן שצילם את הסרט "שודדי התיבה האבודה".
שפילברג זקף את השורה הידועה "אי.טי.
מטלפן הבייתה" לזכותה של מתיסון.
היא שבה ושיתפה פעולה עם שפילברג בעבודה על הסרט "העי"ג", שיצא לאקרנים בשנת 2016. היא כתבה גם את התסריטים של הסרטים The Escape Artist (ביחד עם סטיבן זיטו) ו-The Indian in the Cupboard.
מתיסון התוודעה לדאלאי לאמה ב-1990, כשכתבה את התסריט לסרט Kundun, ומאותה עת הייתה מיודדת עמו.
היא הייתה פעילות למען שחרור טיבט וישבה בחבר המנהלים של הארגון "הקמפיין העולמי למען טיבט" .
בשנים 2004-1983 מתיסון הייתה נשואה לשחקן האמריקאי-יהודי האריסון פורד; להם שני ילדים משותפים.
היא הלכה לעולמה ב-4 בנובמבר 2015, בלוס אנג'לס, בהיותה בת שישים וחמש, מותה נגרם כתוצאה מסרטן.
סרטה האחרון, "העי"ג", הוקדש לזכרה.
מאליק אחמד מונק הוא כדורסלן אמריקאי המשחק בעמדת הקלע בקבוצת סקרמנטו קינגס מליגת ה-NBA.
שיחק באוניברסיטת קנטקי ונבחר במקום ה-11 בדראפט ה-NBA 2017.
מונק נולד בג'ונסבורו שארקנסו, בנם של ג'קי מונק ומייקל סקיילס.
אחיו מרקוס שיחק פוטבול בליגת ה-NFL וכדורסל מקצועני בגרמניה.
שיחק כדורסל בתיכון בנטונוויל בארקנסו.
לאחר שבשנתו האחרונה רשם ממוצעים של 28.6 נקודות, 4.4 אסיסטים ו-7.6 ריבאונדים, נבחר לשחקן השנה בתיכונים בארקנסו והשתתף במשחק מקדונלד'ס אול-אמריקן.
בליגת המכללות שיחק בעונת באוניברסיטת קנטקי.
הוא סיים את העונה עם ממוצע של 19.8 נקודות, 2.5 ריבאונדים ו-2.2 אסיסטים למשחק.
הוא נבחר לשחקן העונה בליגת ה-SEC אליה משתייכת קנטקי, לשחקן החמישייה הראשונה בליגת ה-SEC ולשחקן החמישייה השנייה בליגת המכללות כולה.
בדראפט 2017 נבחר מונק במקום ה-11, על ידי שארלוט הורנטס.
ב-24 בינואר 2020 קלע שיא קריירה של 31 נקודות במשחק מול מילווקי באקס.
ב-26 בפברואר 2020 הושעה על ידי ליגת ה-NBA לזמן בלתי מוגבל, בשל שימוש בסמים אסורים.
באוגוסט 2021 חתם על חוזה לשנה בלוס אנג'לס לייקרס הכולל $1,789,256.
מליפיסנט: אדונית הרשע הוא סרט פנטזיה אמריקאי לכל המשפחה המבוסס על סרטם הקלאסי של אולפני וולט דיסני, "היפהפייה הנרדמת", משנת 1959. התסריט עבור הסרט נכתב על ידי לינדה וולברטון, מישה פיצמן-בלו ונוח הארפסטר והוא מבוים על ידי הבמאי יואכים רונינג.
הסרט מהווה המשך לסרט "מליפיסנט", שיצא בשנת 2014, והוא מתרחש מספר שנים לאחר אירועי הסרט הראשון.
הסרט יצא לאקרנים ב-18 באוקטובר 2019.
חמש שנים לאחר מותו של המלך סטפן, בתו, הנסיכה אורורה כעת מושלת בממלכת הפיות, ושומרת על הסדר בקרב הפיות ויצורי החורשה.
במקביל, מליפיסנט נותרה הפיה החזקה ומגינת הממלכה.
יום אחד, דיאבל עד להצעת הנישואין של הנסיך פיליפ לאורורה, שנעתרת לו, ומודיע על כך למליפיסנט.
מליפיסנט מזהירה את אורורה שלא להינשא לנסיך פיליפ, מתוך אמונה שסיפור האהבה שלהם יסתיים בכי רע.
במהלך הצגתה של אורורה בפני הוריו של פיליפ, המלך ג'ון והמלכה אינגריט, היא ומליפיסנט מוזמנות לסעוד עם המלך והמלכה.
מליפיסנט מסכימה לכך באי-רצון, אך המצב מסלים במהירות כאשר המלכה אינגריט מספרת את סיפור הטלת הקללה על אורורה שזה עתה נולדה שנים קודם לכן ומרמזת כי מליפיסנט אחראית להיעלמותם של מספר בני אנוש שיצאו לחקור את ממלכת הפיות.
כאשר המלכה מכריזה בזלזול כי לאורורה תהיה כעת משפחה ואמא אמיתית, מליפיסנט הזועמת מציגה את כוחותיה, ולכאורה מקללת את המלך בשינה נצחית.
עם הגיעם של השומרים, מליפיסנט בורחת מהטירה אך היא מיורטת ונופלת אל האוקיינוס.
יצור מכונף בשם קונאל מציל את מליפיסנט ולוקח אותה למקום מבטחים, שם היא מגלה פיות אפלות אחרות כמותה, אם כי ללא הכוחות שניחנה בהם.
קונאל, חושף את עצמו כמנהיג הפיות, מציג את מליפיסנט בפני הפיות האחרות שחיות בגלות בגלל הסכסוך עם בני האדם.
מליפיסנט מסכימה באי-רצון להוביל אותם ומספר מתושבי ממלכת הפיות נגד בני האדם על מנת להציל את אורורה.
לעומת קונאל, מנהיג הפיות השני, בוררה, מונע בעיקר על ידי שנאת בני האדם, והוא מעוניין לנצל את כוחותיה של מליפיסנט, שעל פי האגדות מקורם בעוף החול, על מנת לנצח במלחמה.
מליפיסנט טסה אל עבר ממלכת הפיות ונדהמת לגלות כי חיילי המלכה קצרו את כל פרחי הפיות הגדלים על קברי פיות, ומבינה כי המלכה אינגריט מתכוונת להשתמש בהם כנשק נגד הפיות.
במאבק שלאחר מכן, קונאל נפצע אנושות תוך הגנה על מליפיסנט.
אורורה, בינתיים, מגלה כי המלכה אינגריט קיללה את המלך ג'ון באותו גלגל הטוויה איתו מליפיסנט קיללה אותה.
כשהיא מתעמתת איתה, אינגריט חושפת בפני אורורה שהיא תיזמרה את המלחמה בניסיון למגר את כל הפיות ולנקום את מות אחיה, שנפטר שנים קודם לכן לאחר שיצא לחקור את ממלכת הפיות.
למחרת בבוקר, מליפיסנט ובוררה מובילים את כוחותותיהם נגד ממלכת בני האדם.
בתוך התוהו ובוהו, מליפיסנט חוזה בנסיך פיליפ מסרב להרוג את בוררה וקובע שהוא בוחר לעשות שלום עם הפיות, לפני שהיא תוקפת את המלכה אינגריט, אם כי אורורה מונעת ממנה להרוג אותה, מזכירה לה את אופייה הטוב ומכריזה מחדש כי מליפיסנט היא אמה.
מליפיסנט מקריבה את עצמה תוך הגנה על אורורה מחץ שנורה לעברה על ידי המלכה אינגריט, ומתמוססת לאפר.
דמעותיה של אורורה, שנופלות על האפר, מקימות לתחייה את מליפיסנט בצורת עוף החול הענק, והמלכה אינגריט המבועתת משליכה את אורורה מהמגדל על מנת להסיח את דעתה של מליפיסנט בניסיון לברוח.
מליפיסנט מצילה את אורורה והשתיים מתרסקות בשדה הקרב.
הנסיך פיליפ מצווה על הצבא להפסיק את הלחימה, ובכך משיב את השלום בין שני הפלגים על כנו.
כשהיא שבה לצורת הפיה שלה, מליפיסנט מביעה את תודתה לאורורה ופיליפ על מעשיהם ומעניקה להם ברכתה לנישואיהם, ולאחר מכן הופכת את המלכה אינגריט השבויה לעז כעונש על פשעיה.
אחרי שהיא מוליכה את אורורה אל מזבח הנישואין, מליפיסנט מתעופפת לה משם, לא לפני שהיא מבטיחה שהיא תחזור להטבלה.
אל פנינג - הנסיכה אורורה
מישל פייפר - המלכה אינגריט
האריס דיקינסון - הנסיך פיליפ
ג'ונו טמפל - דרדר הפיקחת
רוברט לינדזי - המלך ג'ון
אלונה אלכסנדר - הנסיכה אורורה
איילת רובינסון - המלכה אינגריט
לירון לב - הנסיך פיליפ
הילה סורג'ון פישר - ארכובית
מייה קדוש - דרדר הפיקחת
יואב בר-לב - המלך ג'ון
ב-15 ביוני 2015, אולפני דיסני הודיעו על הפקת סרט המשך פוטנציאלי עבור סרט "מליפיסנט", ואישרו שלינדה וולברטון תכתוב את התסריט עבור סרט ההמשך לאחר שכתבה את התסריט עבור הסרט הראשון.
באותו הזמן, לא אושר באופן רשמי שאנג'לינה ג'ולי תשוב לגלם את דמותה של מליפיסנט, אם כי התסריט הראשוני שנכתב התבסס על דמותה, ובנוסף המפיק ג'ו רות' נועד לשוב להפיק אף את הסרט הנוכחי.
ב-25 באפריל 2016, אולפני דיסני הכריזו באופן רשמי על הפקת סרט ההמשך ועל שובן של ג'ולי והתסריטאית וולברטון לעבודה על הסרט.
ב-29 באוגוסט 2017, אולפני דיסני שכרו את התסריטאי ג'אז באטרוורת' על מנת שיכתוב את התסריט לצידה של וולברטון ואת ג'ו רות' להפקת הסרט.
בספטמבר 2017, ג'ולי ציינה שהם "עובדים על התסריט וזה באמת הולך להיות סרט המשך עוצמתי מאוד".
ב-3 בספטמבר 2017, נודע שהבמאי יואכים רונינג נשכר למלאכת הבימוי ושתהליך צילומי הסרט יחלו ברבעון הראשון של שנת 2018.
באפריל 2018 לוהק השחקן הראפר אד סקריין לדמותו של האנטגוניסט הראשי לסרט ההמשך, ואושר שאל פנינג תשוב לגלם את הנסיכה אורורה.
בנוסף, נודע שמישל פייפר תגלם מלכה שתיקלע לקונפליקט מול מליפיסנט.
במאי 2018, פורסם שהאריס דיקינסון יחליף את ברנטון ת'ווייטס, שלא היה יכול להשתתף בהפקת הסרט בשל מחויבויות קודמות, ויגלם במקומו את הנסיך פיליפ.
מאוחר יותר אושר שצ'ואיטל אג'יופור, ג'ן מורי, דייוויד גיאסי ורוברט לינדזי הצטרפו לצוות השחקנים, ושסם ריילי, אימלדה סטאונטון, ג'ונו טמפל ולזלי מנוויל ישובו לגלם את דמויותיהם מהסרט הקודם.
צילומי הסרט החלו בבריטניה ב-29 במאי 2018.
מליק סילי היה כדורסלן אמריקאי, אשר שיחק בליגת ה-NBA מאז 1992 ועד מותו בתאונת דרכים בשנת 2000. לאורך קריירת ה-NBA העמיד ממוצעים של 10.1 נקודות, 3.2 ריבאונדים ו-1.7 אסיסטים למשחק.
סילי נולד וגדל ברובע הברונקס שבעיר ניו יורק.
נקרא על שם פעיל זכויות האדם מליק אל-שבאז, הנודע בשם מלקולם אקס, אשר אביו של סילי היה שומר הראש שלו.
בשנת 1988 הוביל את קבוצת הכדורסל של "תיכון טולנטיין" לזכייה באליפות התיכונים של מדינת ניו יורק, ובסיום העונה נבחר לשחקן התיכונים המצטיין במדינה ("Mr.
בין השנים 1988–1992 למד באוניברסיטת סנט ג'ון בניו יורק, וב-4 עונותיו כשחקן קבוצת הכדורסל שלה רשם ממוצעים של 18.9 נקודות, 6.9 ריבאונדים ו-1.9 חטיפות למשחק.
בסיום עונתו האחרונה, בה קלע 22.6 נקודות למשחק, נבחר לחמישייה השנייה של העונה בליגת המכללות.
2,402 הנקודות שקלע כשחקן האוניברסיטה מציבות אותו במקום השני בתולדות הקבוצה, אחרי כריס מאלין.
בדראפט ה-NBA 1992 נלקח סילי על ידי אינדיאנה פייסרס, בבחירה ה-14. בשתי עונותיו הראשונות בליגה, כשחקן הפייסרס, קלע 6.1 נקודות ב-12.8 דקות למשחק בלבד.
לקראת עונת הועבר בטרייד ללוס אנג'לס קליפרס, יחד עם אריק פיאטקאוסקי ופו ריצ'רדסון, בתמורה למארק ג'קסון וגרג מיינור.
תקופתו עם הקליפרס הייתה המוצלחת ביותר בקריירה מבחינה אישית, כאשר שימש כשחקן חמישייה קבוע וקלע 12.8 נקודות בממוצע למשחק ב-3 עונותיו בקבוצה.
בעונת שיחק עבור דטרויט פיסטונס, וקלע במדיה 7.7 נקודות למשחק כמחליפו מהספסל של גרנט היל.
בינואר 1999 חתם על חוזה במינסוטה טימברוולבס, לקראת עונת המקוצרת.
בעונתו הראשונה במינסוטה שימש כשחקן ספסל, ובמהלך העונה העוקבת תפס מקום קבוע בחמישיית הקבוצה, לצד טרל ברנדון, וולי זרביאק, קווין גארנט וראשו נסטרוביץ'.
בתקופתו בקבוצה קלע 10.4 נקודות בממוצע למשחק, ובשתי העונות הודחו הטימברוולבס בסיבוב הראשון של הפלייאוף (על ידי סן אנטוניו ופורטלנד, בהתאמה).
ב-20 במאי 2000 נהרג סילי בתאונת דרכים בעיר סנט לואיס פארק שבמינסוטה, בעת שנסע לביתו בדרך חזרה ממסיבת יום הולדתו של חברו הקרוב קווין גארנט.
מחקירת האירוע עלה כי סוקסנגואן פנגסן, נהג הטנדר שפגע ברכבו של סילי, סטה מנתיב התנועה שבכיוון ההפוך, והתנגש בו חזיתית.
הן סילי והן פנגסן לא היו חגורים, אך האחרון ניצל הודות לכרית האוויר שהייתה מותקנת ברכבו.
בדיקות דם גילו כי פנגסן נהג בשכרות, והוא הורשע בהריגה.
סילי נקבר בבית הקברות "פרנקליף" שבמחוז וסטצ'סטר (ניו יורק), בו קבור מושא הערצתו מלקולם אקס.
ב-4 בנובמבר 2000 הפרישו הטימברוולבס את גופייתו של סילי, עם המספר "2".
לאחר מותו, קיעקע חברו הקרוב קווין גארנט את שמו של סילי על האמה הימנית שלו.
בשנת 2013, כאשר עבר לברוקלין נטס, שינה גארנט את מספר הגופייה שלו ל-"2" כהוקרה לסילי.
מליסה פומרו היא שחקנית אמריקאית.
היא ידועה בעיקר בשל תפקידיה כאיימי סנטיאגו (אנ') בסדרה "ברוקלין תשע-תשע" (2013–2021), ועוד לפני כן בתור אדריאנה קריימר (אנ') באופרת הסבון "לחיות את החיים" (2004–2011).
פומרו נולדה בשם מליסה גאלו בלינדהרסט, ניו ג'רזי, ב-19 באוגוסט 1982, להורים קובנים שהיגרו לארצות הברית בנערותם.
אמה היא עקרת בית ומעצבת שיער לשעבר, בעוד שאביה לימד מתמטיקה וכיום עובד בחנות תכשיטים.
כאשר התגוררה בבית, היא ומשפחתה דיברו ספרדית, אך הוריה הפסיקו לעשות זאת בשל בעיות בהן נתקלו היא ואחיה בבית הספר.
גאלו הביעה עניין במשחק לאחר שצפתה במחזה "סוד הגן הנעלם" בברודוויי בגיל עשר.
הוריה שלחו אותה לאחר מכן לשיעורי משחק.
היא נשארה רשומה בשיעורי ריקוד ומשחק עד לסיום לימודיה.
היא בוגרת תואר ראשון באמנויות ודרמה מאוניברסיטת ניו יורק בשנת 2003.
בשנים 2004–2011 שיחקה את אדריאנה קריימר באופרת הסבון "לחיות את החיים" בסך כולל של 208 פרקים.
בשנת 2009 כיכבה בסרט העצמאי "Tiny Dancer", ובשנת 2010 השתתפה בחמישה פרקים מתוך סדרת הנוער "אחת שיודעת", בתפקיד של זואי.
בשנת 2013 לוהקה לתפקיד איימי סנטיאגו בסדרה הקומית "ברוקלין תשע-תשע", אותה גילמה עד שנת 2021.
בשנת 2019 שיחקה בתפקיד אורח בעונה השלישית של הסדרה "כל יום מחדש", ודיבבה פרק אחד מתוך הסדרה "אלנה מאוולור".
בשנת 2021 תרמה את קולה לסדרת האנימציה "מודוק" ברשת הולו.
בשנת 2022 שיחקה בתפקיד ראשי בסדרת הטלוויזיה הקומית, "בלוקבסטר".
על הסט של "לחיות את החיים", גאלו פגשה את השחקן והדוגמן דייוויד פומרו (אנ'), קובני-אמריקאי שמופיע גם הוא בסדרה.
השניים התארסו בסוף 2006 ונישאו ב-9 בדצמבר 2007 בניו ג'רזי, כאשר גאלו קיבלה את שמו של פומרו.
+שנהסדרהתפקידהערות2004–2011לחיות את החייםאדריאנה קריימר (אנ')208 פרקים2005כל ילדיי2 פרקים2009Important Things with Demetri Martinאפרילפרק: "Coolness"2010אחת שיודעתזואי5 פרקיםהמנטליסטכרמן רייספרק: "Red Letter"2011רופא להשכירברוקפרק: "Pit Stop"2012CSI: ניו יורקמישל רוד'ספרק: "The Real McCoy"2013Men at Workאפרילפרק: "The New Boss"2013–2021ברוקלין תשע-תשעאיימי סנטיאגו (אנ')תפקיד ראשי (8 עונות); 153 פרקים
Bucket Crabs"2023–הווהולמהסופידיבוב; 18 פרקים2024מבוסס על סיפור אמיתי (אנ')דרו / אוליביה קרטר6 פרקים2025רק רוצחים בגינה (אנ')בירדיתפקיד ראשי, 13 פרקיםTBADigman!סדרת טלוויזיה מונפשת של קומדי סנטרל
מליק ג'ונמייקל ביזלי הוא כדורסלן אמריקאי המשחק בקבוצת דטרויט פיסטונס מליגת ה-NBA, בעמדת הקלע.
ביזלי נולד בעיר אטלנטה שבג'ורג'יה.
בשנתו האחרונה ב"תיכון סנט פרנסיס" המקומי הוביל את קבוצת הכדורסל שלו לזכייה באליפות התיכונים של ג'ורג'יה, עם ממוצעים של 22.2 נקודות, 6.9 ריבאונדים ו-2.9 אסיסטים למשחק.
בסיום אותה עונה זכה בתואר שחקן התיכונים המצטיין של ג'ורג'יה.
בשנת 2015 החל ללמוד באוניברסיטת המדינה של פלורידה, וכשחקן קבוצת הכדורסל שלה קלע 15.6 נקודות בממוצע למשחק.
בסיום עונתו היחידה באוניברסיטה נבחר לחמישיית ה של העונה ב"מחוז ה-ACC".
בדראפט ה-NBA 2016 נלקח ביזלי בבחירה ה-19, על ידי דנוור נאגטס.
לאורך עונת הרוקי שלו שיחק לסירוגין בקבוצת הבת של דנוור מליגת הפיתוח – סו פולס סקייפורס – וב-16 משחקיו במדיה קלע 18.9 נקודות בממוצע למשחק.
לאחר שמיעט לקבל דקות משחק בשתי עונותיו הראשונות ב-NBA (כ-9 דקות בממוצע למשחק), בעונת הציג ביזלי יכולת מצוינת כמחליפו הבכיר מהספסל של ג'מאל מארי, וקלע 11.3 נקודות בממוצע למשחק.
גם הנאגטס הפתיעו לטובה באותה עונה, כאשר סיימו במקום השני באזור המערבי עם מאזן 54–28, והעפילו לפלייאוף לראשונה מזה 6 עונות.
בכל 14 משחקיו במינסוטה עד לסיום עונת פתח בחמישייה הפותחת, והצטיין עם ממוצע של 20.7 נקודות למשחק.
בנובמבר 2020 חתם על הארכת חוזה במינסוטה ל-4 עונות נוספות, עבור כ-60 מיליון דולר.
בקיץ 2022, הועבר ביזלי לג'אז במסגרת הטרייד על רודי גובר, ביחד עם ג'ארד ואנדרבילט, ווקר קסלר (הבחירה ה-22 בדראפט 2022) ו-4 בחירות דראפט סיבוב ראשון עתידיות שהיו שייכות לטימברוולבס.
ב-9 בפברואר 2023 הועבר ביזלי ללוס אנג'לס לייקרס במסגרת של טרייד משולש .
מליק ג'בארי רוז הוא כדורסלן עבר אמריקאי, אשר שיחק בליגת ה-NBA בין השנים 1996–2009. בעונות ו- זכה באליפות ה-NBA כשחקן סן אנטוניו ספרס, וממוצעיו הכוללים לאורך 13 עונותיו בליגה הם 6.2 נקודות ו-4.1 ריבאונדים למשחק.
רוז נולד וגדל בפילדלפיה שבפנסילבניה, ובנערותו למד ב"תיכון אוברברוק" בו למדו בעבר שחקני NBA רבים, בהם וילט צ'מברלין ווולט האזרד.
בשנת 1992 החל ללמוד באוניברסיטת דרקסלר אשר בפילדלפיה, וב-4 עונותיו בקבוצת הכדורסל שלה הצטיין עם ממוצעים של 16.9 נקודות ו-12.6 ריבאונדים למשחק.
בעונתו האחרונה בליגת המכללות, 1995/1996, הוביל את דרקסלר לניצחונה הראשון אי פעם בטורניר אליפות המכללות – כאשר קלע 21 נקודות והוריד 15 ריבאונדים בניצחון 75–63 מול אוניברסיטת ממפיס.
במשחק השני של טורניר האליפות הפסידה הקבוצה מול אוניברסיטת סירקיוז, אותה אימן ג'ים בייהיים, בתוצאה 58–69. בשתי עונותיו האחרונות בדרקסלר, במהלכן העמיד ממוצעים כוללים של 19.9 נקודות ו-13.3 ריבאונדים למשחק, זכה בתואר השחקן המצטיין של מחוז NAC.
בדראפט ה-NBA 1996 נבחר רוז בבחירה ה-44, על ידי שארלוט הורנטס.
בעונתו היחידה בשארלוט קלע 3.0 נקודות בממוצע למשחק בלבד, ובסיומה שוחרר מהקבוצה.
לקראת עונת חתם על חוזה בסן אנטוניו ספרס, במדיה שיחק ב-7 וחצי העונות הבאות.
בפלייאוף שותף בכל 17 משחקי הספרס כמחליפו מהספסל של טים דאנקן, וסייע לקבוצתו לזכות באליפות הראשונה בתולדותיה.
לאורך עונת רשם שיאי קריירה של 10.4 נקודות, 6.4 ריבאונדים ו-1.6 אסיסטים למשחק, ובפלייאוף של אותה עונה המשיך להציג יכולת טובה כקלעי החמישי של סן אנטוניו (9.3 נקודות למשחק), וזכה עמה באליפות נוספת.
במהלך עונת הועבר לניו יורק ניקס, יחד עם שתי בחירות דראפט עתידיות, בתמורה לנאזי מוחמד.
ב-230 משחקיו עם הניקס קלע רוז 4.0 נקודות בממוצע למשחק, ולכל אורך התקופה לא העפילה הקבוצה לשלב הפלייאוף.
בפברואר 2009, לאחר 4 שנים עם הניקס, הועבר בטרייד לאוקלהומה סיטי ת'אנדר בתמורה לכריס וילקוקס.
בדצמבר 2009 שוחרר רוז מהקבוצה ופרש ממשחק, בגיל 35.
באוגוסט 2015 הצטרף רוז לצוות הניהולי של קבוצת אטלנטה הוקס, ובאפריל 2017 מונה לג'נרל מנג'ר של קבוצת הבת שלה מליגת הפיתוח של ה-NBA – אירי בייהוקס.
בסיום עונתו היחידה בתפקיד זכה בתואר "מנהל השנה של ליגת הפיתוח".
בקיץ 2018 מונה לעוזר הג'נרל מנג'ר בדטרויט פיסטונס, תחת אד סטפנסקי.
מליסה טאנג היא שחקנית אמריקאית.
טאנג נולדה בלוס אנג'לס שבקליפורניה למשפחה ממוצא סיני.
בשנת 2007 סיימה לימודי תואר ראשון בדרמה מאוניברסיטת קרנגי מלון.
היא שיחקה בתפקידי אורח בסדרות טלוויזיה רבות בין היתר בסיטקום "המפץ הגדול", "ממי", "היחידה", "שקר לי", "CSI", "גוד לאק צ'ארלי", "הבחורה החדשה" ו"בייבי דאדי".
היא הופיעה גם בסרטים "בגינרס" בשנת 2010 ובסרט האינטרנטי "Inside" בשנת 2011.
היא שיחקה בתפקיד אפריל צ'ו בקומדיית המצבים של רשת פוקס "משחקי גודווין", שעלתה לראשונה במאי 2013.
בסדרה "המפץ הגדול" היא לוהקה בשנת 2015 לדמות מנדי, דמות שנישקה את לנארד במסע לים הצפוני.
היא הופיעה בפרק השני של העונה התשיעית.
בשנת 2018 החלה לשחק בתפקיד חוזר בסדרה "שיטת קומינסקי" של נטפליקס.
+שנהסרטתפקידהערות2006The Routes of Wild Flowersמתמודדת2009בוגרתחברה בקולג'2010בגינרסליז2011Insideג'ניפר מאייר2013מת לחיות ביום טובלוקאסTBAWho Invited Themמרגו
מליק צָ'אוּ הוא כדורגלן גרמני המשחק בעמדת הבלם בניוקאסל יונייטד מהפרמייר ליג ובנבחרת גרמניה.
צ'או גדל במחלקות הנוער של פורטונה דיסלדורף, באייר לברקוזן, בורוסיה מנשנגלדבך, והגיע למחלקת הנוער של שאלקה 04 בשנת 2015.
ב-7 במרץ 2020 ערך צ'או את הופעת הבכורה שלו בקבוצה הבוגרת של שאלקה, בתיקו 1-1 נגד הופנהיים במסגרת המחזור ה-25 של עונת 2019/2020 בבונדסליגה.
בסך הכל ערך צ'או 4 הופעות ליגה בעונת 2020/2021, בסופה ירדה קבוצתו לבונדסליגה השנייה.
בליגה השנייה ערך צ'או 19 הופעות ליגה, והבקיע שער בודד בתיקו 1-1 נגד שטוטגרט במסגרת המחזור השישי.
ב-16 באוקטובר 2022 ערך את הופעת הבכורה שלו בסרייה א' שעלה כמחליף בניצחון 1–2 נגד הלאס ורונה.
ב-5 בנובמבר 2024 כבש את שער הבכורה שלו במועדון בניצחון על ריאל מדריד בסנטיאגו ברנבאו במסגרת ליגת האלופות.
ב-12 באוגוסט 2025 חתם בניוקאסל יונייטד מהפרמייר ליג תמורת 35 מיליון אירו.
צ'או היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021. במרץ 2023 צ'או זומן לראשונה לנבחרת הבוגרת לקראת משחקי הידידות נגד ו.
ב-16 ביוני 2023 ערך את הופעתו הבכורה בנבחרת בהפסד 0–1 ל.
מליק לאון טילמן (באנגלית ובגרמנית: Malik Leon Tillman; נולד ב-28 במאי 2002 בנירנברג שבגרמניה) הוא כדורגלן אמריקאי-גרמני המשחק בעמדת הקשר ההתקפי בקבוצת באייר לברקוזן ובנבחרת ארצות הברית.
טילמן גדל במחלקות הנוער של גרויטר פירט ובאיירן מינכן.
בשנת 2020 החל לשחק בבאיירן מינכן II, קבוצת המילואים של באיירן מינכן.
ב-25 באוגוסט 2021 ערך את הופעת הבכורה שלו בקבוצה הראשונה של המועדון, בניצחון 0–12 על ברמר במסגרת הסיבוב הראשון של הגביע הגרמני.
ב-23 בנובמבר ערך את הופעת הבכורה שלו בליגת האלופות, כשנכנס כמחליף בניצחון 21 על דינמו קייב במסגרת שלב הבתים לעונת 2021/2022.
הוא ערך את הופעת הבכורה שלו בבונדסליגה ב-14 בדצמבר בניצחון 0–5 על שטוטגרט.
ב-15 ביולי 2022 הושאל טילמן לגלאזגו ריינג'רס.
איינדהובן לעונה אחת לאחר שהאריך את חוזהו בבאיירן מינכן עד 2026.
איינדהובן לאחר שחתם על חוזה לארבע שנים במועדון, בעבור סכום העברה של כ-12 מיליון אירו ששולמו עבורו.
ב-12 ביולי 2025 חתם טילמן בבאייר לברקוזן לחמש שנים.
טילמן שיחק בנבחרות הצעירות של גרמניה.
ב-1 ביוני 2022 ערך את הופעת הבכורה שלו בנבחרת ארצות הברית, בניצחון 3-0 על נבחרת מרוקו במשחק ידידות.
מליסה ג'ונס היא שחקנית בריטית ופעילה למען אנשים עם מוגבלות.
היא ידועה מהופעתה בתפקיד האנה טיילור בסדרת הדרמה של מייק ברטלט "חיים ביחד", ובתפקיד אימוג'ן פסקו באופרת הסבון "קורוניישן סטריט".
ג'ונס היא שגרירה להצגת מוגבלויות באומנות, ודוגלת בייצוג טוב יותר של מוגבלויות על הבמה והמסך ומחוץ להם.
ג'ונס נולדה וגדלה בעיר לדבורי שבהרפורדשייר.
היא נולדה ללא אמה וללא כף היד הימנית.
אביה, מייקל ג'ונס, הוא ממוצא צועני.
גם אחיה, ג'ייסון ג'ונס, הוא שחקן.
ג'ונס למדה בבית הספר למשחק East 15 Acting School שבאוניברסיטת אסקס.
מאז סיום הלימודים היא מופיעה בטלוויזיה, בתיאטרון וברדיו.
ב-2019 נבחרה ג'ונס לתוכנית BAFTA Elevate בקבוצה של 21 שחקנים.
בטלוויזיה הופיעה ג'ונס בתפקיד ג'ו בסדרה "שונאים את סוזי", בתפקיד בת' פנל ב-"FLACK", בסדרה "The Long Run" של רשת SKY, ובסדרות "חדר מיון", "הגלימה" ו"רופאים" של ה-BBC.
בתיאטרון שיחקה ג'ונס במחזה "קן הקוקייה" בשפילד קרוסיבל, בתפקיד אמיליה ב-"OthelloMacbeth" שהוצג בליריק המרסמית', ובמחזה "The Iron Man".
ג'ונס שיחקה בתפקיד מיס סקוט בעונות השישית והשביעית של הסדרה הבלשית "גרנטצ'סטר" ששודרה ב-2021.
מליסה ג'פרסון-וודן , היא אתלטית אמריקאית.
זוכת מדליית ארד אולימפית (פריז 2024), אלופת העולם (טוקיו 2025) ובעלת התוצאה הרביעית בטיבה בכל הזמנים (10.61 שניות) בריצת 100 מטר.
אלופה אולימפית (פריז 2024) ופעמיים ברציפות אלופת עולם (יוג'ין 2022 ובודפשט 2023) בריצת שליחות 4x100 מטר.
ג'פרסון לומדת באוניברסיטת חוף קרולינה.
באליפות המכללות באולם שנערכה בברמינגהאם, אלבמה במרץ 2022 היא זכתה במדליית זהב בריצת 60 מטר בתוצאה של 7.09 שניות, לפני אבי שטיינר (9.10 שניות) וג'דין מייס (7.11 שניות).
באליפות ארצות הברית שנערכה ביוג'ין, אורגון ביוני אותה שנה היא זכתה במדליית זהב בריצת 100 מטר בתוצאה של 10.69 שניות, לפני אליה הובס (10.72 שניות) וטואנישה טרי (10.74 שניות), עם רוח גבית מעל המותר של 2.9 מטר לשנייה.
באליפות העולם שנערכה ביוג'ין ביולי אותה שנה היא זכתה במדליית זהב, בריצת 4x100 מטר ביחד עם אבי שטיינר, ג'נה פרנדיני וטואנישה טרי בתוצאה של 41.14 שניות, לפני ג'מייקה (41.18 שניות) וגרמניה (42.03 שניות).
נוסף לכך, היא סיימה במקום שמיני בריצת 100 מטר בתוצאה של 11.03 שניות.
בשלב חצי הגמר היא קבעה תוצאה של 10.92 שניות ועלתה מהמקום החמישי לריצת הגמר.
באליפות העולם שנערכה בבודפשט, הונגריה היא זכתה במדליית זהב, בריצת 4x100 מטר לאחר שהשתתפה בשלב המוקדמות.
באולימפיאדת פריז היא זכתה בשתי מדליות, זהב וארד.
מדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בתוצאה של 41.78 שניות, לפני הממלכה המאוחדת (41.85 שניות) וגרמניה (41.97 שניות) ומדליית ארד בריצת 100 מטר בתוצאה של 10.92 שניות, אחרי ג'וליאן אלפרד מסנט לוסיה (10.72 שניות) ובת ארצה שקארי ריצ'רדסון (10.87 שניות).
בתחרות שנערכה בפילדלפיה בסוף מאי תחילת יוני 2025 היא קבעה בריצת 100 מטר את תוצאת השנה ואת התוצאה העשירית בטיבה בכל הזמנים של 10.73 שניות ובריצת 200 מטר שיא אישי חדש של 21.99 שניות.
באליפות ארצות הברית שנערכה ביוג'ין בסוף יולי תחילת אוגוסט זכתה במדליית זהב בריצת 100 מטר בשיא אישי ובתוצאת השנה בעולם של 10.65 שניות, לפני קיילה וייט (10.84 שניות) ואליה הובס (10.92 שניות).
מליסה רוקסבורג היא שחקנית קנדית -אמריקאית.
רוקסבורג היא השנייה מבין ארבעה ילדים.
יש לה שתי אחיות (קריסטי ואשלי) ואח צעיר אחד (מאט).
אביה, קאם, הוא כומר קנדי ואמה, שלי וולפול, היא שחקנית טניס מקצוענית בריטית בדימוס.
הוריה, לאחר שעברו לקנדה מארצות הברית, הקימו כנסייה בוונקובר.
לאחר שסיימה את לימודיה בתיכון, רוקסבורג החלה לעסוק במשחק בוונקובר.
רוקסבורג היא בוגרת סטודיו ויליאם אספר למשחק.
היא קיבלה את התפקיד הגדול הראשון שלה בסרט "יומנו של חנון 2: רודריק שולט".
היא המשיכה להופיע גם בסרט ההמשך "יומנו של חנון 3: קיץ קטלני".
בשנת 2016 שיחקה בסרט "סטארטרק: אל האינסוף".
מ-2018 ועד 2023 כיכבה רוקסבורג בתפקיד הראשי כמיקלה סטון בסדרת הטלוויזיה "מניפסט" במשך ארבע עונות.
בשנת 2022, רוקסבורג שיחקה בתור הבלשית מרי קלי בסרט Mindcage, לצד מרטין לורנס וג'ון מלקוביץ'.
החל משנת 2025, רוקסבורג משחקת בתפקיד ראשי בסדרת הפשע של NBC, "המצוד".
בסדרה היא מגלמת את בקס, סוכנת FBI.
כשהתבגרה, משפחתה ביקרה באפריקה, אירופה ודרום אמריקה, מה שהחל את העניין של רוקסבורג בנושאי צדק חברתי.
כיום היא משמשת כמנהיגת GenR עבור ועדת ההצלה הבינלאומית (IRC), המסייעת לאנשים במשברים הומניטריים קיצוניים.
לפני משחקה בסדרה "מניפסט", רוקסבורג למדה תקשורת באוניברסיטת סיימון פרייזר בתקווה להיות עיתונאית.
בשנת 2018 היא החלה מערכת יחסים עם ג'יי.
רמירז, אותו פגשה על הסט של סדרת הטלוויזיה "מניפסט".
השניים נפרדו לזמן קצר ב-2021, וחזרו להיות ביחד ב-2022.
בימוי הפרקים: "Lift/Drag" ו-"Final Boarding"2023זינוק לאתמול לוטננט אלן גרירפרק: "This Took Too Long!"2024כללי המשחקדורי שו פרק: "Beyond the Campus Walls"2025–הווההמצודרבקה "בקס" הנדרסוןתפקיד ראשי; 2 עונות
מליסה ויסיניור היא שחקנית וקומיקאית אמריקאית, הידועה בעיקר על השתתפותה בתוכנית סאטרדיי נייט לייב.
ויסיניור הצטרפה לתוכנית בשנת 2016 בעונה ה-42, ועזבה אותה בשנת 2022 בעונה ה-47, לאחר שש עונות כחברה בצוות השחקנים.
ויסיניור נולדה ב-9 באוקטובר 1987 במחוז לוס אנג'לס, קליפורניה.
ויסיניור החלה להופיע בגיל 15 בקומדיית סטנד-אפ במחנה Laugh Factory בהוליווד.
בשנת 2011, ויסיניור הגיעה לחצי הגמר בעונה השישית של התוכנית America's Got Talent.
לאחר מכן, בין השנים 2012–2016 דיבבה בסדרות איש משפחה, הרפתקאות פין וג'ייק ו-TripTank .
בשנת 2016, ויסיניור הצטרפה לצוות השחקנים של התוכנית סאטרדיי נייט לייב בעונה ה-42, לצד מייקי דיי ואלכס מופאט.
בתוכנית הבכורה ביצעה חיקוי של שרה סילברמן במערכון "Family Feud: Political Edition".
בעונה ה-44 של התוכנית, ויסיניור קודמה להיות חברת צוות קבועה.
היא עזבה את התוכנית בסוף העונה ה-47, לאחר שש עונות בתור חברה בצוות השחקנים.
בשנת 2018, ויסיניור הופיעה בפרק בעונה השנייה של הסדרה נופל וקם בתפקיד עצמה, ודיבבה את דמותה של טפיטה בסרט ראלף שובר את האינטרנט.
בשנת 2019, היא דיבבה את דמותה של קארן בוורלי בסרט צעצוע של סיפור 4. באוקטובר באותה השנה, ויסיניור הוציאה את אלבום הבכורה שלה Dreamer.
בשנת 2020, גילמה את דמותה של קארן בסרט יובי יציל את האלווין.
בשנת 2021, ויסיניור הנחתה את טקס פרסי האינדיפנדנט ספיריט ה-36. בין השנים 2021–2022 ויסיניור דיבבה במספר סדרות, בין היתר: אמפיביה ומסע בין כוכבים: פרודיג'י.
בשנת 2023, הוכרז כי ויסיניור תדבב את דמותה של נלי רמירז-המפרי בסדרה פרימוס.
שנהשםתפקידהערותהערות שוליים2010The 41-Year-Old Virgin Who Knocked Up Sarah Marshall and Felt Superbad About It שרה―2016Laid in Americaגברת הופקינס―2018ראלף שובר את האינטרנטטפיטהדיבוב2019צעצוע של סיפור 4קארן בוורלידיבוב2020יובי יציל את האלוויןקארן―2025איש הכלבמתווכתדיבובGabby's Dollhouse: The Movie
שנהשםתפקידהערותהערות שוליים2011America's Got Talentעצמה/ מתחרההודחה בחצי הגמר2012איש משפחהנורה אפרוןדיבוב, פרק: "Tom Tucker: The Man and His Dream"2012-2016הרפתקאות פין וג'ייקמוניקר, גרוב, וקולות נוספיםדיבוב, 11 פרקים2014-2016TripTankמגוון דמויותדיבוב, 4 פרקים2015בוטן וחמוצניקדרלהדיבוב, פרק אחד2016-2022סאטרדיי נייט לייבעצמה/ מגוון דמויות119 פרקים2017משפחת מרפיקולות נוספיםדיבוב, 2 פרקים2017-2019OK K.O.!
Let's Be Heroes מגוון קולותדיבוב, 25 פרקים2017ספיישל ליל כל הקדושים של דייוויד ס.
מליסה ג'ואן הארט היא שחקנית אמריקאית.
לאורך השנים כיכבה בין היתר בתפקידים הראשיים בקומדיות המצבים "Clarissa Explains It All" (בין השנים 1991 עד 1994), "סברינה המכשפה המתבגרת" (בין השנים 1996 עד 2003), ו"Melissa & Joey" (בין השנים 2010 עד 2015).
לאורך השנים מליסה כיכבה גם בסרטי הקולנוע "Drive Me Crazy" (בשנת 1999), "Nine Dead" (בשנת 2009), ו- "God's Not Dead 2" (בשנת 2016).
ב-17 באוקטובר 2021, היא הפכה לסלבריטאית הראשונה שזכתה בפרס הגדול בתוכנית "גלגל המזל של הסלבריטאים" על סך מיליון דולרים, אותו היא תרמה לארגון הצדקה שלה "Youth Villages".
מליסה נולדה ב-1976 בעיירה סמית'טאון שבניו יורק, וגדלה בעיירה סיוויל שבניו יורק.
מליסה היא בתם של מפיקה וסוכנת הכישרונות פאולה הארט, ושל הנגר והימאי ויליאם הארט.
מליסה היא הבכורה מבין שמונה ילדים - יש לה שש אחיות ואח אחד - ורבים מהם גם פנו לקריירות משחק.
מליסה החלה להופיע בפרסומות טלוויזיה עוד כאשר היא הייתה בת ארבע.
מליסה זכתה לראשונה לפרסום רב כאשר גילמה את הדמות הראשית בסדרה של ערוץ ניקלודיאון "קלריסה מסבירה" אשר שודרה בין השנים 1991 עד 1994. הסדרה זכתה להצלחה רבה אשר תרמה לכך שבשנות ה-90 מליסה הפכה לאלילת נוער.
מליסה גילמה בסדרה את הנערה המתבגרת קלריסה דרלינג אשר לעיתים רבות שברה את הקיר הרביעי כאשר היא הסבירה לקהל הצופים את בעיותיה.
בעקבות הצלחת הסדרה מליסה גילמה בהמשך את הדמות הראשית בקומדיית המצבים "סברינה המכשפה המתבגרת" בערוץ ABC בין השנים 1996 עד 2003. הסדרה זכתה להצלחה רבה ושודרה במשך שבע עונות.
מליסה גילמה בסדרה את דמותה של הנערה סברינה ספלמן אשר מנסה לפתור בעיות טיפוסיות של מתבגרים באמצעות כוחות הקסם שברשותה.
בין השנים 2010 עד 2015 מליסה כיכבה גם בסדרה "Melissa & Joey" לצד ג'ואי לורנס.
בנוסף לקרירת המשחק מליסה ביימה גם מספר פרקים בסדרה "סברינה המכשפה המתבגרת".
מליסה נישאה למוזיקאי מארק ווילקרסון ב-19 ביולי 2003. לזוג שלושה בנים.
מליסה ציינה בעבר בראיון שהיא ומשפחתה מקפידים ללכת לכנסייה ביום ראשון ומתפללים כל לילה ולפני כל ארוחה.
מליסה לנצמן היא פוליטיקאית ומנהלת יחסי ציבור קנדית המכהנת בפרלמנט הקנדי מאז 2021 כנציגת אזור ת'ורנהיל.
לנצמן, נציגת המפלגה השמרנית, היא אחת משני הסגנים של מנהיג המפלגה ושל מנהיג האופוזיציה, פייר פוליאב.
לנצמן היא האישה הגאה בגלוי הראשונה שנבחרה כחברת פרלמנט מטעם המפלגה השמרנית וכן גם היהודיה הראשונה שנבחרה מטעמם, והיהודיה הלהט"בית הראשונה בפרלמנט.
לנצמן עבדה בעבר כיועצת תקשורת לכמה חברי קבינט בממשלת סטיבן הארפר.
היא הייתה יועצת בכירה של המפלגה השמרנית הפרוגרסיבית (PC) של אונטריו והדוברת הראשית שלה במהלך הבחירות המחוזיות באונטריו ב-2018. ב-2020 לנצמן החלה את תפקידה כסגנית הנשיא לענייני ציבור לאומיים בחברת Enterprise Canada, חברת תקשורת אסטרטגית.
מאז נובמבר 2021, שימשה כשרת התחבורה בקבינט הצללים של האופוזיציה.
לנצמן נבחרה כסגנית יו"ר הוועדה המתמדת הפרלמנטרית לתחבורה ותשתיות ויושבת בוועדה המיוחדת ליחסי קנדה והרפובליקה העממית של סין.
משפחתה היגרה לקנדה דרך ישראל בשנות ה-70 של המאה ה-20 מאודסה, שאז הייתה חלק מברית המועצות.
לנצמן, צאצאית לשורדי שואה, נולדה בטורונטו בשנת 1984, וגדלה בת'ורנהיל שמצפון לטורונטו בבית שברך על שלא היה צריך להסתיר את יהדותו ושאותו כינתה לימים: "ציוני נלהב".
אמה אורה הייתה רואת חשבון ומייקל אביה היה מהנדס שהגיע לקנדה ללא תעודת הסמכה ועם שליטה חלקית בלבד באנגלית ולכן לא יכול היה להשלים את לימודיו.
מייקל עבד בעסקי המוניות כדי לאפשר לאשתו ללמוד וניהל מספר בתי משכון.
סבה ניהל מאפיה בטורונטו, מאפיה שהחלה כדוכן למכירת כעכים בשוק הכרמל בתל אביב.
היא למדה בתוכנית לימודים צרפתית בבית הספר התיכון Langstaff באזור יורק.
לנצמן סיימה תואר ראשון בתוכנית מצטיינים באוניברסיטת טורונטו.
לאחר מכן למדה לימודי תואר שני באוניברסיטת אוטווה, ובבית הספר לניהול רוטמן שבאוניברסיטת טורונטו.